Kravu pārvadājumi

Kravu pārvadājumi, arī kravu ekspeditēšana, ir kravu, biržas preču un merčendaizinga izstrādājumu transportēšanas fiziskais process. Lieto arī terminu nosūtīšana, kas ir angļu valodas vārda shipping tulkojums. Sākotnēji to lietoja tikai saistībā ar jūras transportu, bet amerikāņu angļu valodā terminu sāka attiecināt arī uz sauszemes un gaisa transportu (starptautiskajā angļu valodā izmanto vārdu "pārvadāšana" (carriage)). No militārās sfēras aizgūtais termins "loģistika" tiek lietots tādā pašā nozīmē.

 Pārvadājumu veidi 
2015. gadā pasaulē tika pārvadāti 108 triljoni tonnkilometru kravas (līdz 2050. gadam sagaidāms ikgadējs pieaugums par 3,4% (2020. gadā tika pārvadāti 128 triljoni tonnkilometru kravas)): 70% pa jūru, 18% pa ceļiem, 9% pa dzelzceļu, 2% pa iekšzemes ūdensceļiem un mazāk par 0,25% pa gaisu.Global Freight Demand to Triple by 2050 The Maritime Executive, 2019. gada 27. maijs. Skatīts: 2024. gada 11. oktobrī

 Sauszemes 

Sauszemes vai zemes pārvadājumus var veikt ar vilcieniem un kravas automobiļiem. Parasti sauszemes transports ir lētāks nekā gaisa, bet dārgāks par jūras transportu, īpaši attīstības valstīs, kur iekšzemes infrastruktūra var nebūt attīstīta. Gaisa un jūras pārvadājumos sauszemes transportu izmanto, lai nogādātu kravu no tās izcelsmes vietas uz lidostu vai jūras ostu un pēc tam līdz tās galamērķim, jo ne vienmēr ražotnes ir iespējams izvietot blakus ostām valstu ierobežotās krasta līnijas dēļ.

 Jūras 

Vairums kravu pārvadājumu notiek ar kravas kuģiem. Atsevišķas valsts floti un cilvēkus, kas tajā strādā, dēvē par attiecīgās valsts tirdzniecības floti. Atbilstoši Apvienoto Nāciju Organizācijas Tirdzniecības un attīstības konferences (United Nations Conference on Trade and Development, UNCTAD) 2018. gada ziņojumam, civilā kuģniecība (vai jūras tirdzniecības kravu pārvadātāji) transportē 80 līdz 90% no starptautiskās tirdzniecības kravu apjoma un 60 līdz 70% pēc kravu vērtības.50 Years of Review of Maritime Transport, 1968-2018: Reflecting on the past, exploring the future United Nations Conference on Trade and Development (UNCTAD), 2018. gada novembris, 4. lpp. Skatīts: 2024. gada 15. oktobrī Upēs un kanālos beramberamkravu pārvadāšanai bieži izmanto baržas.

 Gaisa 
Kravas pa gaisu pārvadā ar specializētām kravas lidmašīnām un pasažieru lidmašīnu bagāžas nodalījumos. Pārvadājumi pa gaisu parasti ir ātrākais liela attāluma kravu pārvadājumu veids, bet arī pats dārgākais.

 Multimodālie 
Kravu pārvadājumu veidi tiek mainīti transporta mezglos, kurus sauc arī par transporta maiņas punktiem vai vienkārši mezgliem (piemēram, dzelzceļa stacijas, lidostas u.c.). Krava tiek nosūtīta pamatojoties uz vienu līgumu, bet izmantojot vismaz divus kravu pārvadājumu veidus (piemēram, sauszemes un gaisa). Krava var nebūt konteinerizēta.

 Intermodālie 
Par intermodālajiem pārvadājumiem sauc multimodālos pārvadājumus, kuros krava ir konteinerizēta (piemēram, ievietota intermodālajā konteinerā), tādējādi vienkāršojot pārkraušanu starp kuģi, dzelzceļu, lidmašīnu un kravas automobili.

Kravas nosūtītājs, lai veiktu preces piegādi galamērķī, var strādāt kopā gan ar sauszemes, gan gaisa pārvadātājiem. Intermodālos kravu pārvadājumus izmanto, lai plānotu maršrutu un izpildītu kravas nosūtīšanas pakalpojumu no ražotāja līdz saņēmēja durvīm.The Comprehensive Guide to Freight Shipping Services Omni Logistics. Skatīts: 2024. gada 21. oktobrī

 Pārvadājumu nosacījumi 

Lai interpretētu starptautiskajā tirdzniecībā visplašāk lietotos terminus, Starptautiskā Tirdzniecības palāta (International Chamber of Commerce, ICC) ir publicējusi to skaidrojumu vārdnīcas formā. Starptautiskajā tirdzniecības sistēmā pieņemtos starptautiskos noteikumus jeb Incoterms (International Commercial Terms, Incoterms) atzīst valdības, juridiskās iestādes un praktizētāji visā pasaulē. Populāri termini iekļauj:
 Brīvs uz klāja (Free on Board, FOB): preces tiek nosūtītas uz pircēja kuģi, pārkraušanu apmaksā pārdevējs;
 Cena un frakts (Cost and Freight, CFR, C&F, CNF): pārdevējs ir atbildīgs par izmaksām/saistībām līdz pircējs saņem preces;
 Cena, apdrošināšana un frakts (Cost, Insurance and Freight, CIF): tāds pats kā CFR, bet galveno transportēšanu apdrošina pārdevējs.

Ar terminu "izdevīgākais piedāvājums" parasti saprot to, ka kravas nosūtītājs izvēlēsies to pārvadātāju, kurš [nosūtītājam] piedāvā zemāko cenu par kravas transportēšanu. Tomēr dažos gadījumos, piemēram, labāka apdrošināšana vai ātrāka piegāde, kravas nosūtītājs var izvēlēties citu, no zemākās cenas solītāja atšķirīgu, variantu.

 Piegāde no durvīm līdz durvīm 
Ar piegādi no durvīm līdz durvīm (door-to-door, DTD, D2D) saprot vietējās vai starptautiskās kravu piegādes no izcelsmes vietas (point of origin, POI) līdz galamērķim, kravai visumā paliekot vienā gabalā un izvairoties no vairākām pārsūtīšanām, pārkraušanām un pagaidu uzglabāšanas ostās.

Starptautiskos DTD pakalpojumus piedāvā daudzi starptautiskie kravu pārvadājumu uzņēmumi un tie var iekļaut konteinerizētas kravas intermodālos pārvadājumus. Norādītā pakalpojuma cena iekļauj visus pārvadāšanas un pārkraušanas izdevumus, kā arī importa un muitas nodevas, tādējādi ļaujot klientiem bez papildus rūpēm importēt preces no vienas jurisdikcijas citā. Salīdzinoši izvēloties standarta kravu nosūtīšanu, cenā parasti ir iekļautas tikai pārvadāšanas uzņēmuma izmaksas, kuras rodas pārvietojot objektu no vienas vietas uz otru. Pirms preces ierašanās, muitas nodevas, nodokļi un citi tarifi var ievērojami paaugstināt šo bāzes cenu.Delta Cargo, Roadie partner to offer door-to-door parcel delivery service in US Stat Trade Times, 2019. gada 31. oktobris. Skatīts: 2024. gada 25. oktobrī

 Atsauces 

 Ārējās saites 

 Video par kravas ekspeditora uzdevumiem 
 Kravu pārvadājumu statistika Latvijā no oficiālās statistikas portāla

Kategorija:Jūrniecība
Kategorija:Kuģu tipi